iamblichus-philosophy.protrepticus 21.praef
XXI . Τελευταῖον δὴ τρόπον εἰς προτροπὴν τίθεμεν τὸν ἀπὸ τῶν συμβόλων , τὸν μὲν ἴδιον ὄντα τῆς αἱρέσεως σεως καὶ ἀπόρρητον πρὸς τὰς ἄλλας ἀγωγάς , τὸν δὲ δημώδη καὶ κοινὸν πρὸς ἐκείνας , τρίτον δὲ παρʼ ἀμφότερα μέσον ἀμφοῖν οὔτε παντάπασι δημώδη οὔτε μὴν ἄντικρυς Πυθαγορικόν , ἀλλʼ οὐδὲ ἀπηλλαγμένον ὁλοσχερῶς ἑκατέρου . τῶν γὰρ λεγομένων Πυθαγορικῶν συμβόλων ὅσα ἂν ἀξιομνημόνευτα ἡμῖν φαίνηται καὶ τὸ προτρεπτικὸν εἶδος παραδεικνύῃ ἐκθέμενοι , διεγνώκαμεν ἐξήγησιν ποιήσασθαι τὴν πρέπουσαν αὐτῶν εἰς παράκλησιν , ἐκ τοῦ τοιούτου νομίζοντες πλήρη καὶ ἐντελεστέραν προτροπὴν εἰς φιλοσοφίαν ἐνήσειν τοῖς ἐντευξομένοις μᾶλλον ἢ εἰ διὰ πλειόνων στίχων ποιοίμεθα τὴν προτροπήν . καθὸ μὲν οὖν ἐξωτερικάς τινας ἐπιλύσεις καὶ κοινὰς πάσης φιλοσοφίας ἐντάξομεν αὐτῷ , κατὰ τοῦτο ἡγητέον αὐτὸ κεχωρίσθαι Πυθαγορικοῦ βουλήματος , καθὸ δὲ καὶ τὰς τῶν ἀνδρῶν τούτων κυριωτάτας περὶ ἑκάστου δόξας ἐγκαταμίξομεν , κατὰ τοῦτο πάλιν οἰκεῖον μὲν Πυθαγορικῶν , ἀλλότριον δὲ τῶν ἄλλων φιλοσόφων καλῶς ἔχει τίθεσθαι αὐτό . λεληθότως δέ , ὡς εἰκός , ἀποπαιδαγωγήσει μὲν τοῦτο ἡμᾶς ἀπὸ τῶν ἐξωτερικῶν ἐννοιῶν , προσάξει δὲ καὶ οἰκειώσει μάλιστα ταῖς προκειμέναις καὶ κατὰ τήνδε τὴν αἵρεσιν τεχνολογουμέναις παρακλήσεσιν , οἷά τις γέφυρα ἢ κλῖμαξ κάτωθεν ἄνω καὶ εἰς ὕψος ἐκ βάθους ἀνιμῶσα πολλοῦ καὶ ἀνάγουσα τὴν ἑκάστου τῶν γνησίως προσεξόντων διάνοιαν · εἰς γὰρ τὸ τοιοῦτο καὶ ἐμηχανήθη κατὰ μίμησιν καὶ ἀπόμαξιν τῶν προλεχθέντων . οἱ γὰρ παλαιότατοι καὶ αὐτῷ συγχρονήσαντες καὶ μαθητεύσαντες τῷ Πυθαγόρᾳ οὐ τῇ κοινῇ καὶ δημώδει καὶ τοῖς ἄλλοις ἅπασιν εἰωθυίᾳ λέξει τε καὶ ἑρμηνείᾳ ἐποιοῦντο συνετὰ καὶ εὐνόητα τοῖς ἀπλῶς ἀκούουσιν ἐξ ἐπιδρομῆς τε ἐντυγχάνουσιν , εὐπαρακολούθητα πειρώμενοι τίθεσθαι τὰ φραζόμενα ὑπʼ αὐτῶν , ἀλλὰ κατὰ τὴν νενομοθετημένην αὐτοῖς ὑπὸ Πυθαγόρου ἐχεμυθίαν μυστηρίων καὶ πρὸς τοὺς ἀτελεστέρους τρόπων ἀπορ - ρήτων ἥπτοντο καὶ διὰ συμβόλων ἐπέσκεπον τὰς πρὸς ἀλλήλους διαλέξεις ἢ συγγραφάς . καὶ εἰ μή τις αὐτὰ τὰ σύμβολα ἐκλέξας διαπτύξειε καὶ ἀμώκῳ ἐξηγήσει περιλάβοι , γελοῖα ἂν καὶ γραώδη δόξειε τοῖς ἐντυγχάνουσι τὰ λεγόμενα λήρου μεστὰ καὶ ἀδολεσχίας . ἵνʼ οὖν τὰ ῥήματʼ ἐκφανῆ καὶ τὸ εἰς προτροπὴν αὐτῶν ὄφελος κατάδηλον γένηται , κατὰ τὸ ἐξωτερικόν τε ἅμα καὶ κατὰ τὸ ἀκροατικὸν ἀποδώσομεν ἑκάστου συμβόλου τὰς ἐπιλύσεις , μηδὲ τὰ παρʼ αὐτοῖς ἀπόρρητα καὶ ἐχεμυθούμενα πρὸς τοὺς ἀνεισάκτους παραλιπόντες ἀνεξέταστα . ἔστω δὲ τὰ φρασθησόμενα σύμβολα ταῦτα ·
Lemmas: XXI . τελευταῖος δή τρόπος εἰς προτροπή τίθημι ὁ ἀπό ὁ σύμβολος , ὁ μέν ἴδιος εἰμί ὁ αἵρεσις σέως καί ἀπόρρητος πρός ὁ ἄλλος ἀγωγή , ὁ δέ δημώδης καί κοινός πρός ἐκεῖνος , τρίτος δέ παρά ἀμφότερος μέσος ἄμφω οὔτε παντάπασι δημώδης οὔτε μήν ἄντικρυς Πυθαγορικός , ἀλλά οὐδέ ἀπαλλάσσω ὁλοσχερής ἑκάτερος . ὁ γάρ λέγω Πυθαγορικός σύμβολος ὅσος ἄν ἀξιομνημόνευτος ἐγώ φαίνω καί ὁ προτρεπτικός εἶδος παραδείκνυμι ἐκτίθημι , διαγιγνώσκω ἐξήγησις ποιέω ὁ πρέπω αὐτός εἰς παράκλησις , ἐκ ὁ τοιοῦτος νομίζω πλήρης καί ἐντελής προτροπή εἰς φιλοσοφία ἐνίημι ὁ ἐντυγχάνω μάλα ἤ εἰ διά πολύς στίχος ποιέω ὁ προτροπή . καθό μέν οὖν ἐξωτερικός τις ἐπίλυσις καί κοινός πᾶς φιλοσοφία ἐντάσσω αὐτός , κατά οὗτος ἡγέομαι αὐτός χωρίζω Πυθαγορικός βούλημα , καθό δέ καί ὁ ὁ ἀνήρ οὗτος κύριος περί ἕκαστος δόξα ἐγκαταμίγνυμαι , κατά οὗτος πάλιν οἰκεῖος μέν Πυθαγορικός , ἀλλότριος δέ ὁ ἄλλος φιλόσοφος καλός ἔχω τίθημι αὐτός . λεληθότως δέ , ὡς ἔοικα , ἀποπαιδαγωγέω μέν οὗτος ἐγώ ἀπό ὁ ἐξωτερικός ἔννοια , προσάγω δέ καί οἰκειόω μάλα ὁ πρόκειμαι καί κατά ὅδε ὁ αἵρεσις τεχνολογέω παράκλησις , οἷος τις γέφυρα ἤ κλῖμαξ κάτωθεν ἄνω καί εἰς ὕψος ἐκ βάθος ἀνιμάω πολύς καί ἀνάγω ὁ ἕκαστος ὁ γνήσιος προσέχω διάνοια · εἰς γάρ ὁ τοιοῦτος καί μηχανάομαι κατά μίμησις καί ἀπόμαξις ὁ προλέγω . ὁ γάρ παλαιός καί αὐτός συγχρονέω καί μαθητεύω ὁ Πυθαγόρας οὐ ὁ κοινός καί δημώδης καί ὁ ἄλλος ἅπας εἴωθα λέξις τε καί ἑρμηνεία ποιέω συνετός καί εὐνόητος ὁ ἁπλῶς ἀκούω ἐκ ἐπιδρομή τε ἐντυγχάνω , εὐπαρακολούθητος πειράω τίθημι ὁ φράζω ὑπό αὐτός , ἀλλά κατά ὁ νομοθετέω αὐτός ὑπό Πυθαγόρας ἐχεμυθία μυστήριον καί πρός ὁ ἀτελής τρόπος ἀπορρ - ῥητός ἅπτω καί διά σύμβολος ἐπισκέπω ὁ πρός ἀλλήλων διάλεξις ἤ συγγραφή . καί εἰ μή τις αὐτός ὁ σύμβολον ἐκλέγω διαπτύσσω καί ἄμωκος ἐξήγησις περιλαμβάνω , γέλοιος ἄν καί γραώδης δοκέω ὁ ἐντυγχάνω ὁ λέγω λῆρος μεστός καί ἀδολεσχία . ἵνα οὖν ὁ ῥῆμα ἐκφανής καί ὁ εἰς προτροπή αὐτός ὄφελος κατάδηλος γίγνομαι , κατά ὁ ἐξωτερικός τε ἅμα καί κατά ὁ ἀκροατικός ἀποδίδωμι ἕκαστος σύμβολος ὁ ἐπίλυσις , μηδέ ὁ παρά αὐτός ἀπόρρητος καί ἐχεμυθέω πρός ὁ ἀνείσακτος παραλείπω ἀνεξέταστος . εἰμί δέ ὁ φράζω σύμβολον οὗτος ·